**กลุ่มสาระการเรียนศิลปะ**

**แผนการจัดการเรียนรู้ที่ 16**

**เรื่อง วิวัฒนาการของศิลปะไทย เวลา 1 ชั่วโมง**

**วิชา ศิลปะ รหัสวิชา ศ.22103 จำนวน 0.5 หน่วยกิต**

**หน่วยการเรียนรู้ที่ 8 วิวัฒนาการของศิลปะไทยและสากล ชั้นมัธยมศึกษาปีที่ 2**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. สาระสำคัญ**

ไทยเป็นชาติที่มีศิลปะและวัฒนธรรม ตลอดจนขนบธรรมเนียมประเพณีของตนเองมาช้านานแล้ว เริ่มตั้งแต่ก่อนประวัติศาสตร์ ศิลปะไทยจะวิวัฒนาการและสืบเนื่องเป็นตัวของตัวเองในที่สุด งานศิลปะไทยต่างมีรากฐานที่มาจากสภาพแวดล้อม วิถีชีวิต วัฒนธรรม ประเพณี ศาสนา ธรรมชาติ และสิ่งแวดล้อม

 **2. ตัวชี้วัดชั้นปี**

เปรียบเทียบความแตกต่างของงานทัศนศิลป์ในยุคสมัยของวัฒนธรรมไทยและสากล (ศ 1.2 ม. 2/2)

**3. จุดประสงค์การเรียนรู้**

 1บอกความแตกต่างของงานทัศนศิลป์ในแต่ละยุคสมัยของวัฒนธรรมไทยได้ (K)

 2. ตระหนักและเห็นความสำคัญของงานทัศนศิลป์ในแต่ละยุคสมัยของวัฒนธรรมไทย(A)

 3. เปรียบเทียบความแตกต่างของงานทัศนศิลป์ในแต่ละยุคสมัยของวัฒนธรรมไทยได้(P)

**4. การวัดและประเมินผลการเรียนรู้**

|  |  |  |
| --- | --- | --- |
| **ด้านความรู้ (K)** | **ด้านคุณธรรม จริยธรรม และค่านิยม (A)** | **ด้านทักษะ/กระบวนการ** **(P)** |
| 1. สังเกตจากการถามและการแสดงความคิดเห็น2. จากการตรวจการวัดและประเมินผลการเรียนรู้ประจำหน่วย3. จากการตรวจแบบทดสอบก่อนเรียน | 1. สังเกตจากความซื่อสัตย์ในการปฏิบัติกิจกรรม2. สังเกตจากความรับผิดชอบต่อหน้าที่ที่ได้รับมอบหมาย3. ประเมินพฤติกรรมตามแบบการประเมินผลด้านคุณธรรม จริยธรรม และค่านิยม | 1. สังเกตจากการใช้วัสดุ อุปกรณ์อย่างถูกต้องและประหยัด2. จากการใช้ความคิดสร้างสรรค์ในการปฏิบัติกิจกรรม3. สังเกตจากความตั้งใจและผลการปฏิบัติกิจกรรมตามขั้นตอน4. สังเกตจากการนำไปใช้ในชีวิตประจำวัน5. ประเมินการปฏิบัติงานจากแบบบันทึกการจดบันทึกและวาดภาพ  |

**5. สาระการเรียนรู้**

– วิวัฒนาการของศิลปะไทย

**6. กระบวนการจัดการเรียนรู้**

***ขั้นที่ 1* ขั้นนำเข้าสู่บทเรียน**

1. นักเรียนร่วมกันสนทนาพูดคุยถึงประวัติศาสตร์ไทยที่สืบทอดมาจากบรรพบุรุษ และมีความเป็นเอกลักษณ์เฉพาะตัวที่โดดเด่น

2. นักเรียนร่วมกันสนทนาพูดคุยถึงงานทัศนศิลป์ของไทยที่พบเห็นในชีวิตประจำวัน เกี่ยวกับลักษณะ แนวคิดและเนื้อหาว่าแตกต่างกันอย่างไรบ้าง ตามความเข้าใจของนักเรียน

3. สุ่มสอบถามนักเรียนที่มีประสบการณ์เกี่ยวกับงานทัศนศิลป์ของไทยที่รู้จัก เช่น ภาพจิตรกรรมฝาผนัง พระพุทธรูป เจดีย์ โบสถ์ เป็นต้น

***ขั้นที่ 2* ขั้นสอน**

1. นำตัวอย่างผลงานหรือภาพงานทัศนศิลป์ของไทยทั้งด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนา ให้นักเรียนสังเกต โดยครูอธิบายประกอบถึงผลงานทัศนศิลป์ไทยที่มีลักษณะรูปแบบที่มีความแตกต่างกัน

2. นักเรียนร่วมกันอธิบายถึงลักษณะแนวคิด เนื้อหา และรูปแบบของงานทัศนศิลป์ไทยในอดีต ด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนา ตั้งแต่สมัยเชียงแสน สมัยสุโขทัย สมัยอยุธยา และสมัยรัตนโกสินทร์จนถึงปัจจุบัน

3. แบ่งนักเรียนเป็น 4 กลุ่ม ศึกษาค้นคว้างานทัศนศิลป์ในยุคสมัยต่าง ๆ เกี่ยวกับความแตกต่างกันทั้งด้านแนวคิด เนื้อหา และการเปลี่ยนแปลงในแต่ละยุคสมัย ด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนาโดยการจดบันทึกลงในแบบจดบันทึกและวาดภาพประกอบ จัดทำเป็นรายงาน แล้วนำเสนอให้ครูและเพื่อน ๆ ฟังตามหัวข้อที่กำหนดให้ต่อไปนี้

**- จิตรกรรมไทย**

**- ประติมากรรมไทย**

**- สถาปัตยกรรมไทย**

4. กลุ่มออกมานำเสนอรายงานการศึกษาค้นคว้าเปรียบเทียบความแตกต่างกันในผลงานทัศนศิลป์ ด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนา ในแต่ละยุคสมัยของวัฒนธรรมไทย โดยครูร่วมสนทนากับนักเรียนเกี่ยวกับผลงานที่แตกต่างกันจากรายงานที่นักเรียนนำเสนอ

***ขั้นที่ 3* ขั้นสรุป**

นักเรียนร่วมกันอธิบายสรุปเรื่อง *ความแตกต่างของงานทัศนศิลป์ไทย* ด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนาว่ามีลักษณะรูปแบบที่มีความแตกต่างกันตามยุคสมัย แสดงถึงความเป็นเอกลักษณ์เฉพาะตัว โดยครูคอยให้ความรู้เสริมในส่วนที่นักเรียนไม่เข้าใจหรือสรุปไม่ตรงกับจุดประสงค์การเรียนรู้

***ขั้นที่ 4* การนำไปใช้**

นักเรียนนำความรู้เรื่อง *ความแตกต่างของงานทัศนศิลป์ไทย* ด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนา ให้ความรู้กับบุคคลในท้องถิ่นให้เกิดความตระหนักในคุณค่าของงานทัศนศิลป์ไทยและวัฒนธรรมไทยของตนเอง

**7.ความสอดคล้องเกี่ยวกับหลักปรัชญาเศรษฐกิจพอเพียง**

|  |  |  |
| --- | --- | --- |
| **พอประมาณ** | **มีเหตุผลที่ดี** | **มีภูมคุ้มกันในตัวที่ดี** |
| - นักเรียนแต่คน และสมาชิกในกลุ่มมีการแบ่งหน้าที่กันอย่างเหมาะสมกับความสามารถ และพอเพียงกับสมาชิกในกลุ่ม- นักเรียนสามารถบริหารจัดการเวลาในการทำกิจกรรมได้สำเร็จ บรรลุวัตถุประสงค์การจัดการเรียนรู้อย่างมีคุณภาพตามเวลาที่กำหนด- นักเรียนรู้จักและเข้าใจกับประโยชน์ของศิลปะที่มีความจำเป็นในโลกสมัยใหม่แห่งนี้ | - นักเรียนได้เรียนรู้จากแหล่งเรียนรู้ในท้องถิ่นของตนเองซึ่งสอดคล้องกับเนื้อหาที่เรียนทำให้สามารถเชื่อมโยงความรู้ที่ได้เข้ากับชีวิตประจำวันได้- นักเรียนสามารถใช้เหตุผลในการคิด วิเคราะห์ เหตุผลต่างๆ ของศิลปะได้- นักเรียนรู้จักการทำงานร่วมกับผู้อื่นเป็นกลุ่มอย่างมีประสิทธิภาพ | - มีการวางแผนการทำงานอย่างถูกต้อง รอบคอบ จนงานนั้นประสบผลสำเร็จตามความต้องการ- มีการวางแผนในการสืบค้นข้อมูลจากแหล่งเรียนรู้ต่างๆ เพื่อความถูกต้อง และเกิดความรู้อย่างมีประสิทธิภาพ |

**8. กิจกรรมเสนอแนะ**

**กิจกรรมสำหรับกลุ่มสนใจพิเศษ**

1. นักเรียนสำรวจผลงานทัศนศิลป์ไทยภายในชุมชนของตนเอง ว่าเป็นงานทัศนศิลป์ไทยในยุคสมัยใด ทั้งด้านจิตรกรรม ประติมากรรม และสถาปัตยกรรมในยุคสมัยต่าง ๆ ที่เกี่ยวข้องกับพระพุทธศาสนา จัดทำเป็นรายงานแล้วนำเสนอผลงานให้ครูและเพื่อน ๆ ร่วมกันติชม

 2. นักเรียนทัศนะศึกษาชมผลงานทัศนศิลป์ไทยยุคสมัยต่าง ๆ จาก วัด พิพิธภัณฑ์ แหล่งการเรียนรู้ต่าง ๆ แล้วจดบันทึกลงในแบบจดบันทึกและวาดภาพประกอบ แล้วนำมาแลกเปลี่ยนความรู้กับเพื่อน ๆ

**กิจกรรมสำหรับฝึกทักษะเพิ่มเติม**

1. นักเรียนค้นคว้าเพิ่มเติมเกี่ยวกับงานทัศนศิลป์ไทยในสมัยต่าง ๆ ที่สนใจเพิ่มเติม แล้วนำมาแลกเปลี่ยนความรู้กับเพื่อน ๆ

 2. นักเรียนลองวิเคราะห์งานทัศนศิลป์ไทยในอนาคตจะมีลักษณะที่เปลี่ยนไปอย่างไร จดบันทึกลงในแบบจดบันทึกและวาดภาพประกอบ แล้วนำมาอธิบายให้ครูและเพื่อน ๆ ฟัง

**9. สื่อ/แหล่งการเรียนรู้**

 1. ธรรมชาติและสิ่งแวดล้อม

 2. ตัวอย่างผลงานหรือภาพงานทัศนของศิลป์ไทย

3. แหล่งการเรียนรู้ในท้องถิ่น

 4. รายวิชาพื้นฐาน ทัศนศิลป์ ชั้น ม. 3 สำนักพิมพ์บริษัทพัฒนาคุณภาพวิชาการ จำกัด